EkBass/fiwiki-20250220-pages-articles huggingface dataset:
Stefano Pirazzi

Stefano Pirazzi (s. 11. maaliskuuta 1987 Alatri, Latium) on italialainen maantiepyöräilijä, ajajatyypiltään mäkimies. Hän aloitti ammattilaisuransa Colnago - CSF Inox -joukkueessa 2010, ja edusti samaa tallia, nimeltään sittemmin Bardiani-CSF, vuoteen 2017. Pirazzi voitti mäkikirikilpailun Italian ympäriajossa 2013. Hän saavutti 82 pistettä, seuraaviksi sijoittuneet Giovanni Visconti ja Vincenzo Nibali 45. Bardiani-CSF veti Pirazzin ja Nicola Ruffonin sivuun Italian ympäriajosta 2017 heidän jäätyään kiinni kasvuhormonin käytöstä. Kansainvälinen pyöräilyliitto UCI määräsi Pirazzin kilpailukieltoon 3. toukokuuta 2021 saakka. Kilpailukieltonsa jälkeen hän ajoi ammattilaisena vielä vuoden 2021 Amore & Vita - Prodir -joukkueessa. == Saavutukset == Lähteet: Cycling Archives, Pro Cycling Stats ;2007 :Giro delle Regioni (alle 23-v. kilp.), 3. etapin voitto ;2009 :Gara Millionaria, voitto ;2012 :Tirreno–Adriatico, mäkikirikilpailun voitto :Italian ympäriajo, mäkikirikilpailussa toinen ;2013 :Italian ympäriajo, mäkikirikilpailun voitto, 11. etapilla kolmas ;2014 :Italian ympäriajo, 17. etapin voitto ;2016 :Settimana internazionale di Coppi e Bartali, 4. etapin voitto :Italian ympäriajo, kokonaiskilpailussa 18:s == Lähteet == Luokka:Italialaiset maantiepyöräilijät Luokka:Dopingrikkomuksesta tuomitut italialaiset Luokka:Dopingrikkomuksesta tuomitut pyöräilijät Luokka:Vuonna 1987 syntyneet Luokka:Elävät henkilöt
Lohtu (romaani)

Lohtu on Tommi Melenderin vuonna 2011 ilmestynyt romaani. == Aiheesta muualla == * Juhani Karila: Romaanin raunioista nousee kaunis simulaatio . Helsingin Sanomat 21.9.2011. * Katariina Anttila: Lohtu . Keskipohjanmaa 11.10.2011. * Jukka Laajarinne: Lohtu. Privaattidosetti 4.11.2011. * Markku Kaskela: Lukija kiittää. Kiiltomato.net 16.11.2011. * Anssi Lehtimäki: Sanan ja kuvan voimasta . Pohjalainen 17.12.2011. * Mirkka Hietanen: Lohtu=kosto . Voima 3/2012. * Tommi Melender haastattelussa Prosak-proosaklubilla, Kirjastokaista-video. * Tommi Melender lukee Prosak-proosaklubilla teostaan Lohtu, Kirjastokaista- video. Luokka:Suomalaiset romaanit Luokka:Vuoden 2011 kirjat
Harkimoiden hattutemppu

Harkimoiden hattutemppu – Lastenklinikalta Hartwall Areenalle on toimittaja Pentti Sainion vuonna 1999 omakustanteena julkaisema kirja. Teoksessa hän kertoo, miten jääkiekkoseura Jokerien avulla kerättyjä Lastenklinikoiden kummien keräysvaroja hävisi tuntemattomille teille. Kirja nosti hälyn, mutta Rautakirjan toimitusjohtajan Hannu Syrjäsen vaatimuksesta suuret kirjakaupat vetivät sen myynnistä, ja teos jäi Sainiolle käsiin. Yleisradion Ajankohtainen kakkonen teki sen pohjalta ohjelman, joka kuitenkin hyllytettiin lähetyspäivänä.Vehkaohja, Mikael: Suuri puhvelinmetsästys. Seura 20/2014, s. 16–20. Huonon kirjallisuuden seura valitsi teoksen vuoden huonoimmaksi kirjaksi fiktionaalisten kirjojen sarjassa. Seura perusteli valintaansa mm. sillä, että kirja osoittautui "niin huonoksi fiktioksi, että se vaiettiin julkisuudessa kuoliaaksi. Erityisenä meriittinä palkintolautakunta piti sitä, että myös kirjakauppiaat totesivat teoksen niin huonoksi, etteivät suostuneet ottamaan opusta edes myyntiin". ==Lähteet== Luokka:Vuoden 1999 kirjat Luokka:Suomalaiset tietokirjat Luokka:Sensuuri Suomessa
Rovenky

Rovenky (, , Rovenki) on kaupunki Luhanskin alueen eteläosissa Itä-Ukrainassa, linnuntietä 53 kilometriä Luhanskista eteläkaakkoon. Venäjän Rostovin alueen raja on etelässä noin 20 kilometrin päässä. Ensimmäinen historiallinen maininta paikkakunnasta kasakka-asutuksesta tunnetaan vuodelta 1705. Kaupungiksi se nimettiin vuonna 1934. Vuonna 2013 siellä asui runsas 47 800 asukasta. Rovenkyn kaupunkipiirin (83 949 as.) alueeseen kuuluu myös kymmenen kaupunkityyppistä taajamaa ja maaseutukylien asukkaita. == Lähteet == ==Aiheesta muualla== Luokka:Luhanskin alueen kaupungit Luokka:Rovenkyn piiri
Snowmass (Colorado)

Snowmass (tunnetaan paikallisesti nimellä Old Snowmass) on kunnallishallinnoton alue, joka sijaitsee Pitkin Countyssä, Coloradossa, USA:ssa. Alue sijaitsee Roaring Fork River-laaksossa, Snowmass Creekin suun lähellä State Highway 82:n varrella Aspenin ja Basaltin välillä. Snowmass koostuu pääosin postikonttoreista, useita kaupallisia yrityksistä ja ympäröivistä taloista ja karjatiloista. Snowmassin postitoimipaikan postinumero on 81654. Snowmassia ei pidä sekoittaa Snowmass Ski Areaan tai Snowmass Villageen. Luokka:Coloradon kunnallishallinnottomat alueet Luokka:Pitkinin piirikunta
Hotell Rydberg

Hotell Rydberg (myös Hôtel Rydberg) oli hotelli Kustaa Aadolfin torilla Tukholmassa vuosina 1857–1914. Hotellissa oli ravintola ja baari, jotka olivat aikoinaan kaupungin suosituimpia. Sinne kokoontui muiden muassa kirjailijoita ja toimittajia, kuten Hjalmar Söderberg, Albert Engström, Emil Norlander ja Hasse Zetterström. Hotell Rydberg oli ensimmäinen varsinainen hotelli Tukholmassa, ja se rakennettiin varoilla, jotka tukkukauppias Abraham Rydberg testamenttasi Tukholman tukkukauppiasyhdistykselle ”Hôtel de Villen” perustamiseksi. Hotelli rakennettiin vanhalle Kastenhofin tontille ja avattiin vuonna 1857 rahapulan takia ilman suuria juhlallisuuksia.Johan Grönstedt: Hotell Rydberg, Sedt och hört i Stockholm, Tukholma 1919, s. 43. Hotelli sijaitsi kaupungin tuolloin tärkeimmällä aukiolla Kustaa Aadolfin torilla, ja sen vasemmalla puolella sijaitsi Kuninkaallinen teatteri, oikealla puolella Perintöruhtinaan palatsi ja vastapäätä kuninkaanlinna. Hotellin neljättä kerrosta vuokrasi herrainklubi Stora Sällskapet. Muissa hotellin kerroksissa oli yhteensä 60 huonetta. Hotellin palvelut oli järjestetty isojen saksalaisten ja sveitsiläisten hotellien mallin mukaisesti. Ensimmäinen hotellinjohtaja oli hampurilainen Hartman, toinen ranskalainen Régis Cadier, joka laajensi hotellia vuokraamalla sen käyttöön viereisen Celsingska husetin. Cadier’n kaudella hotelli koki parhaan loistonsa päivät. Hotelli Rydberg purettiin vuonna 1914 Skandinaviska Banken -palatsin tieltä. ==Lähteet== Luokka:Tukholman historia Luokka:Tukholman hotellit Luokka:Ruotsin entiset rakennukset ja rakennelmat
Life in the Streets

Life in the streets on reggaemusiikkialbumi Prince Ital Joelta ja räppäri Marky Markilta, joka julkaistiin 29. kesäkuuta 1994. Prince Ital Joelle se oli debyttialbumi. Albumi sisälsi neljä singleä : ”Life in the streets”, ”Happy People”, ”Babylon” ja “United”. == Kappaleet == # # # # # # # # # # # # Luokka:Vuoden 1994 albumit
Morikuni

Prinssi Morikuni (Japani: 守邦親王, Morikuni-shin'nō; 1301–1333) oli yhdeksäs shōgun Japanin Kamakura-shogunaatin aikana. Hän seurasi isäänsä prinssi Hisaakia shōgunina vuonna 1308. Hän oli Kamakura-shogunaatin viimeinen shōgun, ennen Kemmu-restauraatiota. Shogunaatin romahduksen jälkeen 1333 hänestä tuli buddhalainen pappi, mutta hän kuoli pian sen jälkeen. Luokka:Shōgunit Luokka:Vuonna 1301 syntyneet Luokka:Vuonna 1333 kuolleet
Jennie Widegren

Jennie Gabriella Widegren (s. 7. heinäkuuta 1973) on ruotsalainen tanssija ja on katutanssiryhmän BouncE-ryhmän jäsen. Ryhmä on perustettu vuoden 1997 lopulla. Widegren on kotoisin Vagerstasta Västeråsin kunnasta, mutta asuu nykyään Tukholmassa. Hän on ollut tanssiopettajana televisio-ohjelmissa Fame Factory, Floorfiller ja So You Think You Can Dance: Scandinavia. Hän on myös tehnyt useita tanssiesityksiä Bouncen kanssa, ja oli perustaja Urban Angels -tanssiryhmälle. Luokka:Ruotsalaiset tanssijat Luokka:Vuonna 1973 syntyneet Luokka:Elävät henkilöt
György Faludy

György Faludy, Unkarissa Faludy György, (22. syyskuuta 1910 Budapest, Unkari – 1. syyskuuta 2006 BudapestGyorgy Faludy, The Economist, 14.9.2006, viitattu 28.5.2014 (lähteistää kuolinajan)) oli unkarilainen juutalaissyntyinen runoilija. Faludy jäi kiinni lähetettyään 1949 Unkarin kirjailijaliittoon 1800-luvun vallankumousrunoilija János Aranyin balladin "Walesin bardit". Sen oli tarkoitus olla nimetön vastalause sille, että runoilijoita vaadittiin kirjoittamaan ylistysruno 70 vuotta täyttävälle Josif Stalinille. Falady joutui pakkotyöhön, josta vapautui 1953 ja lähti kansannousun jälkeen 1956 länteen.Hannu Marttila, Runoilija kohtaa stalinistisen retoriikan. Helsingin Sanomat 28.5.2014 sivu B 4 Faludy oli jo 1938 kertaalleen muuttanut Unkarista Pariisiin, sieltä Marokkoon ja lopulta Yhdysvaltoihin, jossa hän ei kuitenkaan viihtynyt vaikka oli saanut kansalaisuudenkin, vaan palasi sodan päätyttyä kotimaahan. Faludy nousi nuorena runoilijana suosituksi käännettyään François Villonin runoja. Hänen muistelmansa Iloiset päiväni helvetissä (Pokolbéli víg napjaim) ilmestyivät 1962, ja hänestä tuli niiden ansiosta kotimaassaan legenda. Kirjallisuudentutkija George Gomori kirjoittaa, "ettei voi varmasti sanoa kuinka suurelta osin se perustuu faktoihin". ==Suomennetut teokset== * == Lähteet == ==Aiheesta muualla== *Famous Hungarian Jews: György Faludy , Jewish.hu * Rory Winston, "At Home with homelessness", October 2, 2006 , The New York Resident, 2.10.2006 Luokka:Unkarilaiset runoilijat Luokka:Vuonna 1910 syntyneet Luokka:Vuonna 2006 kuolleet Luokka:Juutalaiset kirjailijat
Antenna Uno

Antenna Uno on italialainen radioasema. Se lähettää ohjelmaansa Cataniasta, Italiasta. ==Aiheesta muualla== *Virallinen nettisivu Luokka:Italialaiset radioasemat
Naim Frashëri

Naim Frashëri oli albanialainen näyttelijä. Hän syntyi 15. elokuuta 1923 Leskovikissa, Albaniassa ja kuoli 1975 Tiranassa. Luokka:Albanialaiset näyttelijät Luokka:Vuonna 1975 kuolleet Luokka:Vuonna 1923 syntyneet
Makilala

Makilala (Bayan ng Makilala) on kunta Filippiineillä. Se sijaitsee Mindanaon saarella ja kuuluu Cotabaton maakuntaan. Vuonna 2010 kunnan väkiluku oli 77 508 asukasta. Luokka:Filippiinien maantiede
Gert Blomé

Gert Blomé (28. elokuuta 1934 – 27. tammikuuta 2021https://www.expressen.se/gt/sport/hockey/frolundas-guldhjalte-gert- blome-86-dod/) oli ruotsalainen jääkiekkoilija, joka pelasi hyökkääjänä ja puolustajana. Hän pelasi Gävle Godtemplares IK:ssa vuosina 1956–1961. Vuosina 1961–1972 hän pelasi Västra Frölunda IF:ssä. Blomé voitti Ruotsin mestaruuden vuosina 1957 ja 1965. Hänet palkittiin Guldpucken-palkinnolla kauden parhaana ruotsalaispelaajana vuonna 1965. Ruotsin maajoukkueessa Blomé voitti maailmanmestaruuden vuonna 1962 ja saavutti olympiahopeaa vuonna 1964. == Lähteet == Luokka:Ruotsalaiset jääkiekkoilijat Luokka:Ruotsalaiset olympiamitalistit Luokka:Jääkiekon maailmanmestarit Luokka:Vuonna 1934 syntyneet Luokka:Vuonna 2021 kuolleet
Fenyylisalisylaatti

Fenyylisalisylaatti (C13H10O3) on fenolin ja salisyylihapon esteri. Yhdistettä käytetään kosmetiikassa ja muoveissa lisäaineena. == Ominaisuudet == Huoneenlämpötilassa fenyylisalisylaatti on valkoisia kiteitä, joilla on makea tuoksu. Yhdiste liukenee veteen vain hyvin vähän, mutta se liukenee paremmin orgaanisiin liuottimiin, kuten etanoliin, dietyylieetteriin ja asetoniin. == Valmistus ja käyttö == Fenyylisalisylaattia voidaan valmistaa usealla tavalla. Käytettyjä tapoja ovat fenolin ja salisyylihapon esteröinti. Katalyyttinä reaktiossa voidaan käyttää rikkihappoa tai tyypillisemmin fosforyylikloridia. Reaktio suoritetaan noin 110 °C:ssa, ja sula tuote jäähdytetään, kuivataan ja puhdistetaan tislaamalla alipaineessa. Toinen tapa valmistaa yhdistettä on vaihtoesteröinnillä metyylisalisylaatista ja natriumfenoksidista.Mary R. Thomas: Salicylic Acid and Related Compounds, Kirk-Othmer Encyclopedia of Chemical Technology, John Wiley & Sons, New York, 2006. Viitattu 28.5.2014Olivier Boullard, Henri Leblanc & Bernard Besson: Salicylic acid, Ullmann's Encyclopedia of Industrial Chemistry, John Wiley & Sons, New York, 2000. Viitattu 28.5.2014 Fenyylisalisylaattia käytettiin aikaisemmin suolistoinfektioiden hoidossa antiseptisena aineena. Yhdiste absorboi hyvin UV-säteilyä, minkä vuoksi sitä voidaan käyttää aurinkovoiteissa sekä lisäaineena esimerkiksi maaleissa, vahoissa ja muoveissa. Lisäksi yhdistettä voidaan käyttää säilöntäaineena. == Lähteet == == Aiheesta muualla == *Käyttöturvallisuustiedote, Fenyylisalisylaatti (pdf) *Human Metabolome Database (HMDB): Phenyl salicylate *DrugBank: Phenyl salicylate *Kyoto Encyclopedia of Genes and Genomes (KEGG): Phenyl salicylate *ChemBlink: Phenyl salicylate Luokka:Esterit
The Light (elokuva)

The Light on vuonna 1919 ensi-iltansa saanut J. Gordon Edwardsin ohjaama yhdysvaltalainen mykkä romanttinen draamaelokuva, jonka pääosissa ovat Theda Bara, Eugene Ormonde ja Robert Walker. Elokuvan nykyään oletetaan olevan kadonnut. The Light perustuu Luther Reedin ja Brett Pagen novelliin, minkä pohjalta Adrian Johnson ja Charles Kenyon laativat käsikirjoituksen. Elokuva kuvattiin Louisianan New Orleansissa, ja sen tuotanto- ja jakeluyhtiönä oli Fox Film Corporation. The Light sai Yhdysvaltain ensi-iltansa 12. tammikuuta vuonna 1919. The Light oli ilmestyessään yleisö- ja arvostelumenestys. == Juoni == Blanchette Dumond tunnetaan "Pariisin häijyimpänä naisena", koska hän pelehtii ennemmin varakkaan rakastajansa Chabinin kanssa kuin liittyy sotaponnistuksiin. Halpamaisen maineensa takia Blanchette ei edes pääse sairaanhoitajaksi ensimmäiseen maailmansotaan, joten hänestä tulee tanssija. Blanchette tapaa nuoren kuvanveistäjän, Etienne Desechetten, joka pyytää Blanchettea tulemaan hänelle malliksi. Kuitenkaan rakastaja Chabin ei anna Blanchetten tehdä sitä. Blanchette liikuttuu Etiennen sanoista ennen kuin tämä lähtee sotaan ja päättää tulla sairaanhoitajaksi, mutta Blanchette saa vain nuhtelut sairaalaviranomaiselta. Raivostunut Blanchette kostaa Chabinille flirttailemalla Auchat’n kanssa ja jättämällä Chabinin Auchat’n takia. Kun Blanchette näkee Etiennen tulevan sodasta, hän jättää Auchat’n Etiennen takia. Etienne tulee sodasta takaisin sokeana, ja Blanchette mielellään hoitaa häntä. Etienne ja Blanchette lähtevät maaseudulle sijaitsevalle huvilalle, missä Blanchette hoivaa miestään ja poseraa hänelle, kun Etienne veistää Blanchettesta veistosta kosketusten kautta. Molemmat entiset Blanchetten miesystävät jäljittävät hänet, ja kun Auchat on tappamassa Etienneä, Blanchette tappaa hänet. Kun vuorostaan Chabin saapuu paikalle, ja näkee Blanchetten onnellisuuden, hän kertoo poliisille tappaneen itse Auchat’n, joka oli ryöstämässä taloa. == Näyttelijät == == Lähteet == Luokka:Vuoden 1919 yhdysvaltalaiset elokuvat Luokka:Yhdysvaltalaiset romanttiset draamaelokuvat Luokka:Melodraamat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Yhdysvaltalaiset kadonneet elokuvat Luokka:J. Gordon Edwardsin ohjaamat elokuvat
When Men Desire

When Men Desire on vuonna 1919 ensi-iltansa saanut J. Gordon Edwardsin ohjaama yhdysvaltalainen mykkä draamaelokuva, jonka pääosassa on Theda Bara. When Men Desire kertoo amerikkalaisesta Marie Lohrista, joka on vierailemassa Saksassa setänsä luona, kun ensimmäinen maailmansota syttyy Yhdysvalloissa. Elokuva on muuten kadonnut lukuun ottamatta 17:n sekunnin materiaalia, joka elokuvasta on säilynyt. When Men Desire perustuu J. Searle Dawleyn ja E. Lloyd Sheldonin novelliin The Scarlet Altars, minkä pohjalta elokuvan käsikirjoituksen laati Adrian Johnson. Elokuvan tuotanto- ja jakeluyhtiönä toimi Fox Film Corporation. When Men Desire sai Yhdysvaltain ensi-iltansa 9. maaliskuuta vuonna 1919. Elokuva ei ollut menestys. ==Näyttelijät== ==Lähteet== ==Aiheesta muualla== * * * When Men Desire Silent eran sivuilla * When Men Desire TCM Movie Databasessa Luokka:Vuoden 1919 yhdysvaltalaiset elokuvat Luokka:Yhdysvaltalaiset draamaelokuvat Luokka:Melodraamat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Novelleihin perustuvat elokuvat Luokka:J. Gordon Edwardsin ohjaamat elokuvat
Pyöräväylä

Pyöräväylät ovat pyöräliikenteelle tarkoitettuja teitä tai tien osia. Suomessa tyypillisimpiä pyöräväyliä ovat pyörätien eri variaatiot. Yleisin lienee jalankulun ja pyöräilyn yhdistävä niin sanottu kevyen liikenteen väylä eli yhdistetty pyörätie ja jalkakäytävä. Muita pyörätien toteutustapoja ovat pyörätie ja jalkakäytävä rinnakkain sekä muista kulkumuodoista erotettu varsinainen pyörätie. Joillakin pyöräteillä saa ajaa myös mopolla, edellyttäen että pyörätiestä kertovan liikennemerkin alla on ”sallittu mopoille” -lisäkilpi. Muita pyöräväyliä ovat esimerkiksi pyöräkaistat ja pyöräkadut. Pyöräkaista on polkupyöräliikenteelle tarkoitettu, tiemerkinnöin osoitettu ajoradan pituussuuntainen osa.Tieliikennelaki 2 §, (729/2018) thumb|Pyöräkaista 30 km/h kadun reunassa Alankomaissa. Pyöräkatu on sekaliikenteenä, mutta pyöräliikenteen ehdoilla toteutettu katuosuus. Pyöräkadulla polkupyöräilijälle tulee antaa esteetön kulku ja muun ajoneuvoliikenteen tulee sovittaa ajonopeus pyöräilyn mukaiseksi.Tieliikennelaki 45 §, (729/2018) Pyöräkatu on tyypillisesti osa pyöräliikenteen pääverkkoa ohjattuna ajoradalle yhdessä paikallisen tonttiliikenteen kanssa.Pyöräliikenteen suunnitteluohje ==Pyöräväylät Suomessa== Suomen ensimmäinen pyörätie valmistui 1930-luvun lopulla puolentoista kilometrin matkalle Turun kaupungin rajalta Kaarinaan. Polkupyöräteitä tarvitaan 500 km. Rakennuskustannukset n. 34 milj. mk. Turun lähellä ensimmäinen pyörätie jo valmiina, muita ryhdytään rakentamaan mahdollisimman pian, Helsingin Sanomat, 26.02.1939, nro 55, s. 9, Kansalliskirjaston digitaaliset aineistot ===Pyöräliikennettä ohjaavia liikennemerkkejä Suomessa=== Finland_road_sign_D5.svg|D5 Pyörätie (vain pyöräliikenteelle tarkoitettu tie) Finland_road_sign_D6.svg|D6 Yhdistetty pyörätie ja jalkakäytävä Finland_road_sign_D7.1.svg|D7 Pyörätie ja jalkakäytävä rinnakkain Finland road sign E13.1.svg|E13 Pyöräkaista Finland road sign E28.svg|E28 Pyöräkatu ==Katso myös == * Helsingin baanaverkko ==Lähteet== == Aiheesta muualla == Luokka:Pyöräliikenne Luokka:Tiet
Kathleen Mavourneen

Kathleen Mavourneen (työnimenä Sole Mates) on vuonna 1919 ensi-iltansa saanut Charles Brabinin ohjaama ja käsikirjoittama yhdysvaltalainen mykkä romanttinen draamaelokuva, jonka nimiroolissa on Theda Bara. Kathleen Mavourneen kertoo köyhästä irlantilaistytöstä ja hänen romanssistaan. Elokuvan oletetaan nykyään olevan kadonnut. Kathleen Mavourneen perustuu Dion Boucicault’n näytelmään, Thomas Mooren runoon ja Clara Mulhollandin romaaniin, joiden pohjalta Brabin laati käsikirjoituksen. Elokuvan tuotanto- ja jakeluyhtiönä oli Fox Film Corporation. Kathleen Mavourneen sai Yhdysvaltain ensi-iltansa 12. lokakuuta 1919. Kathleen Mavourneen -romaanista, -runosta ja -näytelmästä on tehty vuosina 1906 ja 1913 mykät lyhytelokuvaversiot ja vuosina 1930 ja 1938 äänielokuvaversiot. ==Näyttelijät== ==Lähteet== ==Aiheesta muualla== * * * Kathleen Mavourneen TCM Movie Databasessa * Kathleen Mavourneen Silent eran sivuilla Luokka:Vuoden 1919 yhdysvaltalaiset elokuvat Luokka:Yhdysvaltalaiset romanttiset draamaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Yhdysvaltalaiset kadonneet elokuvat Luokka:Yhdysvaltalaiset näytelmiin perustuvat elokuvat Luokka:Yhdysvaltalaiset romaaneihin perustuvat elokuvat
La belle Russe

La belle Russe (myös La Belle Russe) on vuonna 1919 ensi-iltansa saanut Charles Brabinin ohjaama ja käsikirjoittama yhdysvaltalainen mykkä melodraama, jonka nimiroolissa on Theda Bara. La belle Russe kertoo tanssija Fleurettesta ja englantilaisesta aristokraattisesta Phillip Sacktonista, jonka ylväs perhe jättää hänet perinnöttömäksi hänen naituaan Fleuretten. Elokuvan nykyään oletetaan olevan kadonnut. La belle Russe perustuu David Belascon samannimiseen näytelmään (1882), jonka pohjalta Brabin laati käsikirjoituksen. Elokuvan tuotanto- ja jakeluyhtiönä oli Fox Film Corporation. La belle Russe sai Yhdysvaltain ensi-iltansa 21. syyskuuta vuonna 1919. La belle Russe -näytelmä oli aiemmin filmattu vuonna 1914 samalla nimellä. ==Näyttelijät== ==Lähteet== ==Aiheesta muualla== * * * La belle Russe Silent era -sivustolla * La belle Russe TCM Movie Databasessa Luokka:Vuoden 1919 yhdysvaltalaiset elokuvat Luokka:Yhdysvaltalaiset draamaelokuvat Luokka:Melodraamat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Yhdysvaltalaiset kadonneet elokuvat Luokka:Yhdysvaltalaiset näytelmiin perustuvat elokuvat
Dimitri Klimov

Dimitri Mihailovitš Klimov (, s. 13. maaliskuuta 1988 Moskova, Venäjän SNT, NeuvostoliittoVeikkausliiga – Hall of Fame) on venäläis-suomalainen jalkapalloilija.Mikkelin Palloilijat Hän edustaa Ykkösessä pelaavaa Mikkelin Palloilijoita.Mikkelin Palloilijat Klimov muutti Suomeen 4-vuotiaana. Hänellä on sekä Venäjän että Suomen kansalaisuus. Ennen MP:tä Klimov on edustanut myös PK-37:ää, Kuopion Palloseuraa ja Warkauden Jalkapalloklubia. Klimov pelasi KuPS:ssa yhden Veikkausliigan ottelun, 2. heinäkuuta 2006 kotikentällä Vaasan Palloseuraa vastaan. == Lähteet == Luokka:Venäläiset jalkapalloilijat Luokka:Suomalaiset jalkapalloilijat Luokka:Suomen venäläiset Luokka:Vuonna 1988 syntyneet Luokka:Elävät henkilöt
Siren of Hell

Siren of Hell on vuonna 1915 ensi-iltansa saanut Raoul Walshin ohjaama yhdysvaltalainen mykkä lyhytelokuva. Lyhytelokuva on genreltään draama, ja elokuvassa esiintyy Theda Bara. Siren of Hell kuvattiin sen tuotanto- ja jakeluyhtiö Fox Film Corporationin studioilla New Jerseyn Fort Leessä. Lyhytelokuvan nykyään oletetaan olevan kadonnut. ==Näyttelijät== ==Lähteet== ==Aiheesta muualla== * * Siren of Hell Silent eran sivuilla Luokka:Vuoden 1915 yhdysvaltalaiset elokuvat Luokka:Yhdysvaltalaiset lyhytelokuvat Luokka:Yhdysvaltalaiset draamaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Yhdysvaltalaiset kadonneet elokuvat Luokka:Raoul Walshin ohjaamat elokuvat
Screen Snapshots

Screen Snapshots on sarja lyhyitä dokumenttielokuvia, jotka Columbia Pictures tuotti vuosien 1924 ja 1958 välillä. Dokumenttisarjaa alettiin suunnitella vuonna 1919. Screen Snapshotsit esittelivät Hollywood-tähtiä, kulissien takana tapahtuvia asioita, kuten juhlia ja muita tapahtumia, ja arkistomateriaalia. Vuodesta 1930 alkaen Screen Snapshotseja alettiin käsikirjoittaa, tuottaa ja ohjaamaan, joiden jälkeen niitä vielä leikattiin. Yleensä Screen Snapshotseissa oli myös kertoja. Etenkin Ralph Staub teki kyseisiä dokumentaarisia lyhytelokuvia. Viimeiset Screen Snapshotsit julkaistiin vuonna 1958, ja niiden keskimääräinen pituus oli noin 9-10 minuuttia. Niitä näytettiin elokuvateattereissa pääelokuvien ohella. Kolme Screen Snapshotsia on ollut ehdokkaana parhaan lyhytelokuvan Oscar-palkintoon: Elokuvat Elokuvat Elokuvat Elokuvat Elokuvat Elokuvat Vuosi Nimi Tuottaja 1944 Screen Snapshots Series 23, No. 1: Hollywood in Uniform Ralph Staub 1945 Screen Snapshots’ 50th Anniversary of Motion Pictures Ralph Staub 1946 Screen Snapshots Series 25, No. 1: 25th Anniversary Ralph Staub ==Aiheesta muualla== * * * * Luokka:Yhdysvaltalaiset dokumenttielokuvat Luokka:Yhdysvaltalaiset mustavalkoelokuvat Luokka:Elokuvasarjat
45 Minutes from Hollywood

45 Minutes from Hollywood (myös kirjoitusasuna Forty-Five Minutes from Hollywood) on vuonna 1926 ensi-iltansa saanut Fred Guiolin ohjaama yhdysvaltalainen lyhytelokuva, jonka pääosissa ovat Glenn Tryon ja Charlotte Mineau. 45 Minutes from Hollywood on genreltään komedia, ja sen tuotti Hal Roach Studios. 45 Minutes from Hollywoodin tuotti ja käsikirjoitti Hal Roach, ja elokuva kuvattiin elokuussa 1926 Kalifornian Culver Cityssä sijaitsevilla Hal Roachin studioilla. Elokuva sai Yhdysvaltain ensi-iltansa 26. joulukuuta vuonna 1926, ja sen levittäjänä toimi Pathé Exchange. 45 Minutes from Hollywood on julkaistu VHS:lle ja DVD:lle. VHS-versio julkaistiin vuonna 1995 ja DVD-versio 2000. Omana aikanaan elokuvaa pidettiin Glenn Tryon -elokuvana, mutta nykyään elokuva muistetaan parhaiten Ohukainen ja Paksukainen -elokuvana. Elokuva on Ohukaisen (Stan Laurel) ja Paksukaisen (Oliver Hardy) toinen yhteinen elokuva, vaikka he eivät olletkaan yhdessäkään kohtauksessa samaan aikaan. He olivat aiemmin esiintyneet samassa elokuvassa – The Lucky Dogissa – vuonna 1921. 45 Minutes from Hollywood sisältää arkistomateriaalia samana vuonna ilmestyneestä Madame Mystery -elokuvasta. == Näyttelijät == * Rube Clifford * Molly O’Day * Theda Bara * Mickey Daniels * Scooter Lowry * Allen "Farina" Hoskins * Jackie Condon * Jay R. Smith * Johnny Downs * Joe Cobb * Oliver Hardy * Edna Murphy * Jerry Mandy * Ham Kinsey * Ed Brandenberg * Jack Hill * Stan Laurel * Al Hallett * Tiny Sandford * Monte Collins * The Hal Roach Bathing Beauties * Janet Gaynor * Vivien Oakland == Lähteet == == Aiheesta muualla == * * * 45 Minutes from Hollywood Silent eran sivuilla Luokka:Vuoden 1926 yhdysvaltalaiset elokuvat Luokka:Yhdysvaltalaiset lyhytelokuvat Luokka:Yhdysvaltalaiset komediaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Ohukainen ja Paksukainen -elokuvat
Pacôme Schmitt

Pacôme Schmitt (s. 3. lokakuuta 1991) on ranskalainen alamäkiluistelija ja jääkiekkoilija. Hän on sijoittunut parhaimmillaan alamäkiluistelun MM-sarjassa seitsemänneksi kaudella 2014. Yksittäisessä Red Bull Crashed Ice-kilpailussa Schmitt on sijoittunut parhaimmillaan kolmanneksi Helsingin kilpailussa helmikuussa 2014. Ensimmäistä kertaa Schmitt osallistui Red Bull Crashed Ice- kilpailuun Lausannessa 2013. Hän harrastaa monia lajeja, kuten golfia ja varjoliitoa. Jääkiekkoa hän pelaa nykyisin Sveitsin nelostasolla, HC Servette Genèven kakkosjoukkueessa. 170 senttimetriä pitkän ja 70 kiloa painavan Schmittin pelipaikka jääkiekossa on hyökkääjä. Hän asuu Les Getsissä, Ranskassa. == Lähteet == * http://www.redbullcrashedice.com/fi_FI/athlete/pacome-schmitt * http://www.eliteprospects.com/player.php?player=94343 * http://www.redbullcrashedice.com/fi_FI/results Luokka:Ranskalaiset alamäkiluistelijat Luokka:Ranskalaiset jääkiekkoilijat Luokka:Vuonna 1991 syntyneet Luokka:Elävät henkilöt
Eyes on Me

Eyes on Me on kanadalaisartisti Céline Dionin kappale hänen yhdeksänneltä, Taking Chances -studioalbumiltaan. Se julkaistiin albumin toisena singlenä Isossa-Britanniassa 7. tammikuuta 2008, kun taas muualla Euroopassa ja Pohjois-Amerikassa "Alone" julkaistiin toisena singlenä. Keski-idän musiikkia omaavan kappaleen sanoittivat Kristian Lundin, Savan Kotecha, sekä australialainen laulaja Delta Goodrem. Goodrem esiintyy myös kappaleen taustalaulajana. Kappaleen tuotannosta vastasi Lundin. Kappaleen tuottaja on työskennellyt lukuisten Dionin kappaleiden, kuten "That's the Way It Is:n" ja "I'm Aliven" parissa. Kriitikot vertailivat sitä hyvin paljon Shakiran kappaleisiin. Dion esitti kappaleen An Audience With Céline Dion -ohjelmassa, joka näytettiin Ison-Britannian ITV-kanavalla 22. joulukuuta 2007. Hän esitti myös kappaleen remix-version hänen CBS:llä esitetyssä erikoisohjelmassaan That's Just the Woman in Me 15. helmikuuta 2008, jolla vierailee will.i.am The Black Eyed Peasistä. "Eyes on Me" julkaistiin Isossa-Britanniassa lähes täysin ilman edistämistä julkisissa medioissa johtaen siihen, että kappale pääsi vain Britannian singlelistan 113. sijalle. Muista valtioista Suomessa kappale pääsi Suomen virallisen latauslistan 24. sijalle. Kappaleen musiikkivideo julkaistiin 5. toukokuuta 2008, ja se sisälsi joitakin kohtauksia Taking Chances Tourilta Afrikasta ja Aasiasta. ==Kappalelista== European/UK digital single # "Eyes on Me" – 3:55 # "Eyes on Me" (Ashanti Boyz remix) – 6:38 UK CD single/digital EP # "Eyes on Me" – 3:55 # "Eyes on Me" (Ashanti Boyz remix) – 6:38 # "Eyes on Me" (in-studio video) – 4:38 ==Listasijoitukset== Chart (2008) Peak position Iso-Britannia (Britannian singlelista) 113 Suomi (Suomen virallinen latauslista) 24 ==Lähteet== Luokka:Vuoden 2008 kappaleet Luokka:Céline Dionin kappaleet
Avondale (Cincinnati, Ohio)

Avondale on Cincinnatin kaupunginosa Ohion osavaltiossa Yhdysvalloissa. Avondalessa on 18 706 asukasta, mikä tekee siitä Cincinnatin neljänneksi suurimman kaupunginosan. Sitä ympäröivät North Avondalen, Evanstonin, Walnut Hillsin, Corryvillen ja Cliftonin kaupunginosat. Avondalessa sijaitsee Yhdysvaltain toiseksi vanhin eläintarha, Cincinnati Zoo and Botanical Garden, joka perustettiin vuonna 1875. Avondalen asukkaista 92 prosenttia on afroamerikkalaisia, ja yli 40 prosenttia kaupunginosan asukkaista elää köyhyysrajalla tai sen alapuolella. Lisäksi yli 77 prosenttia asukkaista elää vuokralla. Kaksi Cincinnatin rotumellakkaa alkoi Avondalesta vuosina 1967 ja 1968. Luokka:Cincinnati Luokka:Yhdysvaltain kaupunginosat
Patrick Sarsfield

Patrick Sarsfield (k. elokuu 1693 Huy, Espanjan Alankomaat)Patrick Sarsfield Encyclopædia Britannica Online Academic Edition. Viitattu 28.5.2014. oli irlantilainen sotilas, joka toimi yhtenä jakobiittiarmeijan komentajista vuosien 1689–1691 sodassa Englannin kuningas Vilhelm Oranialaista vastaan. Sarsfield syntyi Dublinin kreivikunnan Lucanissa tarkemmin tuntemattomana ajankohtana. Hänen isoisänsä Rory O’Moore oli ollut yksi vuoden 1641 kapinan johtajista. Sarsfield palveli vuosina 1671–1678 Ranskan kuningas Ludvig XIV:n armeijassa. Kun katolinen Jaakko II tuli vuonna 1685 Englannin kuninkaaksi, Sarsfield palasi Irlantiin ja auttoi Irlannin joukkojen komentajaksi nimitettyä Richard Talbotia puhdistamaan protestantteja Irlannin armeijasta. Kun kuningas Jaakko syrjäytettiin vuoden 1688 mainiossa vallankumouksessa, Sarsfield seurasi Jaakkoa ensin maanpakoon Ranskaan ja palasi sitten hänen kanssaan Irlantiin. Sarsfield kunnostautui Jaakon ja Vilhelm Oranialaisen välillä Irlannissa käydyssä sodassa aluksi ratsuväen komentajana. Kuningas Jaakko ylensi hänet kenraalimajuriksi. Boynen taistelussa kärsityn tappion jälkeen Sarsfield kokosi jakobiittiarmeijan puolustamaan Limerickiä ja onnistui elokuussa 1690 kaappaamaan taitavalla iskulla Vilhelm Oranialaisen kuormaston Ballyneetyssä. Hän sai vuonna 1691 kuningas Jaakolta aatelisarvon nimellä jaarli Lucan, mutta sitä ei tunnustettu Englannissa. Sarsfield johti sodan lopussa jakobiittien viimeiseksi linnakkeeksi jääneen Limerickin puolustusta. Antautuessaan lokakuussa 1691 hän neuvotteli niin sanotun Limerickin sopimuksen, jonka oli tarkoitus turvata Irlannin katolisille uskonnonvapaus.Risto Kari: Historian ABC: Kaikkien aikojen valtiot 2, s. 178. Tammi. Helsinki 2001. Sen jälkeen Sarsfield siirtyi Espanjan Alankomaihin, jossa hän liittyi jälleen Ranskan Ludvig XIV:n armeijaan. Hän haavoittui englantilaisia vastaan käydyssä Landenin taistelussa Neerwindenissä 29. heinäkuuta 1693, ja kuoli joitain päiviä myöhemmin. Irlannissa hänestä tehtiin sittemmin kansallissankari. ==Lähteet== Luokka:Irlantilaiset sotilaat Luokka:Jaarlit Luokka:Syntymävuosi tuntematon Luokka:Vuonna 1693 kuolleet
Fort Lee

Fort Lee on kunnallishallinnollinen kunta New Jerseyn Bergenin piirikunnassa Yhdysvalloissa. Fort Lee sijaitsee Bergenin piirikunnan itärajalla Hudson-joen vieressä New Yorkin Manhattania vastapäätä. Fort Lee kuuluu New Yorkin metropolialueeseen. Fort Lee perustettiin 29. maaliskuuta vuonna 1904 ja nimettiin kenraali Charles Leen mukaan. Yhdysvaltain vapaussodan aikaan Fort Leessä sijaitsi armeijan leirintäpaikka, ja myöhemmin kunnasta tuli varhaisen Yhdysvaltain elokuvateollisuuden pääkaupunki. Vuonna 2012 kunnassa oli 35 732 asukasta. ==Lähteet== ==Aiheesta muualla== * Fort Leen viralliset sivut Luokka:New Jerseyn kunnat
Godard van Reede

Godard van Reede, Athlonen 1. jaarli, Aughrimin paroni, Ginkelin herra (tunnettu myös nimellä Godert van Ginkel; 14. kesäkuuta (J: 4. kesäkuuta) 1644 Utrecht – 11. helmikuuta 1703 Utrecht)Godard van Reede, 1st earl of Athlone Encyclopædia Britannica Online Academic Edition. Viitattu 27.5.2014. oli hollantilainen kenraali, joka Englannin kuninkaaksi tulleen Vilhelm Oranialaisen alaisuudessa saattoi päätökseen Irlannin valloituksen vuosina 1690–1691. Van Reeden isä oli saanut tanskalaisen Reeden paronin arvon, mutta hänellä oli sen lisäksi myös lukuisia hollantilaisia aatelisarvoja. Englannissa hänet tultiin tuntemaan nimellä van Ginkel. Vilhelm Oranilainen nimitti hänet ratsuväkensä kenraaliluutnantiksi vuonna 1683. Hän seurasi Vilhelm Oranialaisen mukana Englantiin vuonna 1688 ja auttoi tätä tukahduttamaan kapinoivan skottilaisrykmentin. Kun Vilhelm Oranialainen oli voittanut syrjäyttämänsä kuningas Jaakko II:n Boynen taistelussa heinäkuussa 1690, hän palasi Englantiin ja jätti jakobiittien lopullisen kukistamisen Irlannissa van Reeden tehtäväksi. Van Reede onnistui valtaamaan Athlonin kaupungin 30. kesäkuuta 1691 ja sai ratkaisevan voiton jakobiiteista Aughrimin taistelussa 12. heinäkuuta. Syksyn aikana hän valtasi loputkin vastarintapesäkkeet. Sota päättyi hänen allekirjoittaessaan Limerickin antautumisen yhteydessä niin sanotun Limerickin sopimuksen 3. lokakuuta 1691. Sopimuksen oli tarkoitus turvata Irlannin katolisille uskonnonvapaus.Risto Kari: Historian ABC: Kaikkien aikojen valtiot 2, s. 178. Tammi. Helsinki 2001. Van Reede sai palkkioina voitoistaan vuonna 1692 irlantilaiset Athlonen jaarlin ja Aughrimin paronin aatelisarvot. Hänestä tehtiin Englannin alamainen, jotta hän voisi pitää hallussaan hänelle Irlannissa myönnetyt läänitykset. Hänen sukunsa sammui vuonna 1844. ==Lähteet== Luokka:Alankomaalaiset kenraalit Luokka:Jaarlit Luokka:Vuonna 1644 syntyneet Luokka:Vuonna 1703 kuolleet
Jääkiekon nuorten maailmanmestaruuskilpailut 1989

Jääkiekon nuorten maailmanmestaruuskilpailut 1989 olivat järjestyksessään 13. nuorten MM-kisat. Ne järjestettiin Alaskassa, Yhdysvalloissa. Kisat voitti Neuvostoliitto. ==Lopputulokset== O=Ottelut, V=Voitot, H=Häviöt, T=Tasapelit, TM=Tehdyt maalit, PM=Päästetyt maalit, Pts.= Pisteet Sija Joukkue O V H T TM PM P 7 6 1 0 51 14 12 7 6 1 0 39 14 12 7 4 2 1 36 19 9 4 7 4 2 1 31 23 9 5 7 3 3 1 41 25 7 6 7 2 4 1 29 37 5 7 7 1 6 0 14 56 2 8 7 0 7 0 13 66 0 ==Palkinnot== === IIHF:n valitsemat turnauksen parhaat pelaajat === *Paras maalivahti: Alex Ivashkin *Paras puolustaja: Ricard Persson *Paras hyökkääjä Pavel Bure === Turnauksen tähdistökentällinen === *Maalivahti: Alex Ivashkin *Puolustajat: Ricard Persson, Milan Tichý *Hyökkääjät: Niklas Eriksson, Pavel Bure, Jeremy Roenick == Lähteet == * TSN:n artikkeli turnauksesta * Passionhockey.com: IIHF U20 1989 * Hockeyarchives: IIHF U20 1989 1989 Nuorten maailmanmestaruuskilpailut Luokka:Alaskan jääkiekko
Go with the Flow

Go With The Flow on Queens of the Stone Agen kappale. Kappale julkaistiin toisena singlenä albumilta Songs for the Deaf vuonna 2003. Kappaleesta tehtiin myös musiikkivideo. Kappaletta on käytetty useissa videopeleissä kuten Gran Turismo 4:ssa, Rock Bandissa ja Rocksmithissa. Luokka:Vuoden 2002 kappaleet Luokka:Queens of the Stone Agen kappaleet
LLL (albumi)

LLL on vuonna 1993 julkaistu Dave Lindholmin albumi. == Kappaleet == # # # # # # # # # # # # # # == Kokoonpano == * Dave Lindholm – laulu, akustinen kitara, dobro, huuliharppu * Heikki Virtanen – kontrabasso * Mongo Aaltonen – rummut == Lähteet == * "LLL" levykauppax.fi -sivustolla * "LLL" discogs.com -sivustolla Luokka:Vuoden 1996 albumit Luokka:Dave Lindholmin albumit
Martti Mela

Martti Juhani Mela (22. kesäkuuta 1933 Viipuri – 20. marraskuuta 2005 Oulu Melan muistokirjoitus Helsingin Sanomissa) oli Oulun yliopiston biofysiikan professori s. 396. Melan vanhemmat olivat Martti Mauritz Mela ja Matilda Kurki. Hän tuli ylioppilaaksi Turun yhteiskoulusta 1953 ja valmistui Teknillisestä korkeakoulusta diplomi-insinööriksi 1958, tekniikan lisensiaatiksi 1963 ja tekniikan tohtoriksi 1969. Siemens-Sähkö Oy:n myynti- insinöörinä Mela toimi 1959, Vuoksenniskan osastoinsinöörinä 1959–1961, Teknillisen korkeakoulun vanhempana assistenttina 1961–1962 ja Turun yliopiston huoltoinsinöörinä 1962–1964. Mela oli valtion teknistieteellisen toimikunnan tutkimusassistentti ja nuorempi tutkija 1967–1971, Kuopion yliopiston fysiikan apulaisprofessori 1975 ja Oulun yliopiston biofysiikan professori 1975–1998. Hän oli vierailevana tutkijana Pennsylvanian yliopistossa Yhdysvalloissa 1964–1966, Medikor Worksilla Budapestissä 1969–1971 ja Hampurin yliopistossa 1971–1973. Mela toimi useissa alansa järjestöissä, samoin kuin esimerkiksi Tietomaa Oy:n johtokunnassa 1985–1993. Melan biofysiikan professuuri oli ensimmäinen Suomessa. Hänen tutkimuskohteitaan olivat muun muassa hyönteisten aistinelimet ja biologisten prosessien systeemiteoria. Mela oli myös Maanpuolustuksen tieteellisen neuvottelukunnan MATINE:n jäsen. Hän osallistui raamatunlähetystyöhön Gideons International -järjestössä. Sotilasarvoltaan Mela oli reservin yliluutnantti (1993), hänen ensimmäinen puolisonsa 1960–1969 oli Leena Ankio ja toinen vuodesta 1978 Sirkka Vallittu. ==Lähteet== Luokka:Kuopion yliopiston professorit Luokka:Oulun yliopiston professorit Luokka:Suomalaiset insinöörit Luokka:Biofyysikot Luokka:Vuonna 1933 syntyneet Luokka:Vuonna 2005 kuolleet Luokka:Suomalaiset professorit
Paraabelikoordinaatisto

Paraabelikoordinaatisto on kaksiulotteinen ortogonaalinen koordinaatisto, jossa koordinaattiviivat ovat paraabeleja, joiden polttopisteet sijaitsevat origossa. Koska kaikkien kyseisten paraabelien polttopiste on sama, niitä kutsutaan konfokaaleiksi paraabeleiksi. Kolmiulotteinen versio paraabelikoordinaateista saadaan kiertämällä kaksiulotteista koordinaatistoa sen symmetria-akselinsa ympäri. == Kaksiulotteinen paraabelikoordinaatisto == Kaksiulotteinen paraabelikoordinaatisto (\tau, \sigma) määritellään yhtälöillä : x = \sigma \tau\, : y = \frac{1}{2} \left( \tau^{2} - \sigma^{2} \right) Viivat, joilla \sigma on vakio, ovat ylöspäin aukeavia konfokaaleja paraabeleja : 2y = \frac{x^{2}}{\sigma^{2}} - \sigma^{2} Vastaavat viivat, joilla \tau on vakio, ovat alaspäin aukeavia konfokaaleja paraabeleja : 2y = -\frac{x^{2}}{\tau^{2}} + \tau^{2} Kaikkien näiden paraabelien polttopisteet sijaitsevat origossa. == Yhtälöitä paraabelikoordinaatistossa == Viivaelementin yhtälö paraabelikoordinaatistossa on : ds^2 = (\tau^2 + \sigma^2)(d\tau^2 + d\sigma^2) Pinta-alaelementin yhtälö on : dA = \left( \sigma^{2} + \tau^{2} \right) d\sigma d\tau Pisteen etäisyys origosta saadaan yhtälöllä : r = \frac{\tau^2 + \sigma^2}{2} Laplacen operaattori : abla^{2} \Phi = \frac{1}{\sigma^{2} + \tau^{2}} \left( \frac{\partial^{2} \Phi}{\partial \sigma^{2}} + \frac{\partial^{2} \Phi}{\partial \tau^{2}} \right) == Aiheesta muualla == * Paraabelikoordinaatisto Wolfram MathWorld:ssa Luokka:Analyyttinen geometria
Australian kovimmat keräilijät

Australian kovimmat keräilijät (Aussie Pickers) on australialainen tositelevisiosarja, jonka ensimmäinen jakso näytettiin A&E-kanavalla; 9\. toukokuuta 2013. Suomessa sarjan ensimmäisen tuotantokauden ensimmäinen jakso näytetään 30. kesäkuuta 2014. Se on australialainen versio yhdysvaltalaisesta sarjasta Amerikan kovimmat keräilijät. Sarjassa seurataan Lucas Callaghanin ja Adam McDonaldia kun he matkustavat ympäri Australiaa ostamassa antiikki- ja keräilyesineitä. He käyvät läpi ullakoita, takapihoja sekä suojia etsiäkseen unohdettuja arvoesineitä. ==Lähteet== Luokka:2010-luvun tositelevisiosarjat Luokka:Australialaiset tositelevisiosarjat Luokka:A&E;:n televisio-ohjelmat
A&E Australia

A&E; Australia on australialainen televisiokanava, jonka ensimmäinen lähetys lähetettiin torstaina 16. helmikuuta 2012. A&E; on miehille suunnattu kanava, joka keskittyy 'tosielämän' materiaaliin ja sisältää tämän myötä samanlaisuuksia yhdysvaltalaisen sisarkanavan kanssa. ==Televisio-ohjelmat== Alkuperäiset ohjelmat * Mega Truckers * Australian kovimmat keräilijät Muut ohjelmat * Panttilainaamo * Amerikan kovimmat keräilijät * Rekkakuskit jäällä * Huutokaupan metsästäjät * Shipping Wars * Billy the Exterminator * Metsien miehet * Cash Cowboys * Storage Hunters * American Restoration * Dog, palkkionmetsästäjä * Top Shot * Sandhogs * Maailman vaarallisimmat tiet * Big Shrimpin' * Swamp People * American Hoggers * Storm Riders ==Lähteet== Luokka:Australialaiset televisiokanavat Luokka:Vuonna 2012 perustetut televisiokanavat
Radionomy

Radionomy on internetissä toimiva ilmainen radiokanavien verkkoportaali, joka kilpailee palvelullaan esimerkiksi TuneIn-palvelun kanssa. Palvelua ylläpitää Radionomy Group, joka toimii kolmessa maassa: Belgiassa, Ranskassa ja Yhdysvalloissa.http://radionomygroup.com/en/Home/Contact 17.1.2014 yritys osti vuosikymmeniä suosituimpana PC-tietokoneiden musiikkisoittimena tunnetun Winampin.http://radionomygroup.com/en/Home/News ==Lähteet== Luokka:Verkkoportaalit Luokka:Belgialaiset yritykset
Sharlto Copley

Sharlto Copley (s. 27. marraskuuta 1973 Pretoria, Etelä-Afrikka) eteläafrikkalainen näyttelijä, tuottaja ja ohjaaja. Hänet tunnetaan muun muassa rooleistaan Neill Blomkampin elokuvissa District 9 (2009), Elysium (2013) ja Chappie (2015). Hän on myös esiintynyt elokuvissa The A-Team (2010) ja Maleficent – Pahatar (2014). == Aiheesta muualla == * * Luokka:Eteläafrikkalaiset näyttelijät Luokka:Eteläafrikkalaiset elokuvaohjaajat Luokka:Eteläafrikkalaiset elokuvakäsikirjoittajat Luokka:Elokuvatuottajat Luokka:Vuonna 1973 syntyneet Luokka:Elävät henkilöt
Sirkka Aro

Sirkka Hilma Aro (10. tammikuuta 1926 Sortavala – 17. lokakuuta 2012)Tampereen seurakuntayhtymä, Aro Sirkka Hilma, Vatialan hautausmaa, Kangasala, luettu hautakivestä, viitattu 10.5.2022 oli suomalainen kirjailija.Suomen Kirjailijat 1945–1980, Aro Sirkka Hilma, sivu 50, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 Aron vanhemmat olivat liikemies Juho Tietäväinen ja Linda Helena (o.s. Mustonen). Aro kävi kansakoulun. Hän toimi matkasaarnaajana helluntaiherätyksessä 1948–1954. Vuodesta 1955 lähtien Aro oli kotiäitinä. Vuodet 1973–1976 hän oli johtajana Aron Turkis osakeyhtiössä. Aron puoliso oli Paul Johannes Aro (1909–1982) vuodesta 1955. == Teoksia == * Jumalan kylät. Ristin Voitto, Tikkurila 1969 * Kuin tuima tunturin tuuli : Ida Kyrön värikäs elämä. RV-kirjat, Vantaa 1989 * Kivi kiveä hioo. RV-kirjat, Vantaa 1990 * Sadan päivän safari : vaikutelmia Keniasta, Tansaniasta ja Ugandasta ; kuvat Sirkka Aron vesivärimaalauksia. RV-kirjat, Vantaa 1992 * Rakas Siperia. S. Aro, Urjala 1997 * Tunturihotelli. S. Aro, Urjala 1998 * Jeesuksen päiväkirja Raamatussa. S. Aro, Enontekiö 1999 * Ois ees joku. Sharon, Enontekiö 2000 * Liitossa kivien kanssa : romaani. Sharon, Tampere 2007 == Lähteet == * === Viitteet === Luokka:Suomalaiset kristilliset kirjailijat Luokka:Vuonna 1926 syntyneet Luokka:Vuonna 2012 kuolleet
Brenton Thwaites

Brenton Thwaites (s. 9. elokuuta 1989 Cairns, Queensland, Australia) on australialainen näyttelijä. Hänet tunnetaan muun muassa rooleistaan televisiosarjoissa Slide ja Home and Away, Dean McMullenin roolista elokuvassa Blue Lagoon: The Awakening sekä prinssi Philipin roolista elokuvassa Maleficent – Pahatar. Vuonna 2014 hän näytteli tieteiselokuvissa The Signal Laurence Fishburnen kanssa ja The Giver yhdessä Jeff Bridgesin ja Meryl Streepin kanssa, ja hänellä on rooli vuoden 2017 seikkailuelokuvassa Pirates of the Caribbean: Salazar’s Revenge. ==Yksityiselämä== Thwaites on seurustellut vuodesta 2015 lähtien Chloe Paceyn kanssa. Parilla on kolme yhteistä tytärtä. Vuonna 2016 syntynyt Birdie Thwaites, vuonna 2018 syntynyt Pippa Thwaites ja vuonna 2020 syntynyt kolmas tytär, jonka nimeä pari ei ole kertonut julkisuuteen. == Filmografia == ===Elokuva=== Vuosi Nimi Rooli Muuta 2010 Charge Over You Sam 2011 Headsmen Max Patterson Lyhytelokuva 2012 Save Your Legs! Mark Cow 2013 Oculus Tim Russell 2014 The Giver Jonas Maleficent Prince Phillip Ride Angelo The Signal Nic Eastman Son of a Gun JR 2015 Ruben Guthrie Chet 2015 That Sugar Film Oma itsensä Dokumenttielokuva 2016 Gods of Egypt Bek 2017 Pirates of the Caribbean: Dead Men Tell No Tales Henry Turner 2018 Office Uprising Desmond 2019 An Interview with God Paul Asher A Violent Separation Norman 2020 Ghosts of War Chris 2020 I Met a Girl Devon ===Televisio=== Vuosi Nimi Rooli Muuta 2011 Sea Patrol Leigh Scarpia Jakso: "Black Flights" 2011 Slide Luke Gallagher Päärooli, 10 jaksoa 2011 Rove LA Oma itsensä 2011–2012 Home and Away Stu Henderson Toistuva rooli 2012 Blue Lagoon: The Awakening Dean McMullen Televisioelokuva 2018–2023 Titans Dick Grayson / Robin / Nightwing Päärooli Luokka:Australialaiset näyttelijät Luokka:Vuonna 1989 syntyneet Luokka:Elävät henkilöt
Pentti J. Huhtala

Pentti Johannes Huhtala (6. toukokuuta 1926 Kuusankoski – 19. kesäkuuta 1985 Helsinki)Lohjan seurakunta, Huhtala, Pentti Johannes, Sammatin hautausmaa, osasto 06, rivi 03, hauta nro 199200, viitattu 2021-07-19 oli suomalainen kirjailija ja suomentaja. == Teoksia == * Pepe-menninkäinen : valikoima yleisradiossa kerrottuja satuja ; kuv. Maija-Liisa Matarainen. Otava 1954 * Jupiterin valloittajat : seikkailuromaani nuorisolle. Gummeruksen nuorten kirjasto 25. Gummerus 1957 * Vanha auto ; kertonut Pentti Huhtala ; kuv. Franz Schatzlmayr. Otava 1963 * Peikkokirja ; kuvat Usko Laukkanen ; teksti Pentti Huhtala. Otava 1966 * Suomi etelästä pohjoiseen - Finland från söder till norr ; kuvat Osmo Thiel, kuvatekstit Pentti J. Huhtala ; svensk text Kai A. Saanila. Otava 1966 * Aamuhetki Laukon kartanossa : 1-näytöksinen pienoisnäytelmä. Paikkarin Elias pienoisnäytelmien valossa 1. Sampo-yhdistys, Sammatti 1967 == Suomennoksia == * Eva Hjelm : Keskiviikon arvoitus ; suom. Pentti J. Huhtala ; kuv. Aarne Nopsanen. Otava 1954 (alkuteos Per, Jörgen och onsdagsmysteriet) * Istuva Härkä - Sitting Bull : tarinoita siouxintiaanien viimeisestä suuresta päälliköstä. Otava 1955, 2. painos 1978 * Eva Hjelm : Pertti, Jyrki ja kartanon arvoitus ; suom. Pentti J. Huhtala ; kuv. Martti Santala. Otava 1956 (alkuteos Per, Jörgen och stölden på Näsbyhus) * Sivar Ahlrud : Valokuvattu varkaus : poikien seikkailuromaani. Gummeruksen nuorten kirjasto 20. Gummerus 1956 (alkuteos Motorcykelmysteriet) * C. S. Forester : Hornblower Länsi-Intiassa : romaani. Otava 1959 (alkuteos Hornblower in the West Indies) * Ulf Uller : Haukansilmä ja musta mokkasiini : intiaaniseikkailu. Otava 1960, 2. painos 1963 (alkuteos Haukøye og den svarte mokkasin) * Jules Verne : Hector Servadacin avaruusmatka : seikkailuromaani. Otava 1960, 2. painos 1978 (alkuteos Hector Servadac, voyages et adventures à travers le monde solaire) * Mary Stewart : Keskiyön tulet. Otava 1960 (alkuteos Wildfire at midnight) * David Hume : Cardby taistelee jälleen : salapoliisiromaani. Otava 1961 (alkuteos They never come back) * Inga Borg : Honkkeli, hirvenvasa. Otava 1962 * Walt Disney : Zorro jatkaa taistelua ; kertonut Steve Frazee ; ruotsinkielisestä laitoksesta suom. Pentti Huhtala ; kuv. Henry Luhrs. Zorro-sarja 5. Otava 1962 (alkuteos Zorro ; kampen fortsätter) * Robert Fabian : Lontoon yössä. Otava 1965 (alkuteos London after dark) == Lähteet == * === Viitteet === Luokka:Suomalaiset kirjailijat Luokka:Suomentajat Luokka:Vuonna 1926 syntyneet Luokka:Vuonna 1985 kuolleet
Matti Vainionpää

Matti Vilhelmi Vainionpää (23. marraskuuta 1926 Kauhava Archive.today – 9. heinäkuuta 2006) oli suomalainen kirjailija. == Teoksia == * Paalasmaa surun saari : Kuvaus Pielisenjärvellä 4.10.1959 tapahtuneesta moottoriveneonnettomuudesta. Tekijä, Nykvarn, Norrköping 1969 * Polku näkymättömään : runoja. Kirjavirta 1965 == Lähteet == Luokka:Suomalaiset kirjailijat Luokka:Vuonna 1926 syntyneet Luokka:Vuonna 2006 kuolleet
Rumors

"Rumors" on yhdysvaltalaisen laulaja näyttelijä Lindsay Lohanin vuonna 2004 julkaistu single. Kappaleen on tuottanut Cory Rooney. Single on Lohanin Speak levyn ensimmäinen single. Luokka:Vuoden 2004 kappaleet Luokka:Lindsay Lohanin kappaleet
Over

"Over" on yhdysvaltalaisen laulaja-näyttelijä Lindsay Lohanin vuonna 2004 julkaistu single. Kappaleen on tuottanut John Shanks yhdessä Kara DioGuardin kanssa. Single on Lohanin Speak-levyltä julkaistu single. Luokka:Vuoden 2004 kappaleet Luokka:Lindsay Lohanin kappaleet
First (kappale)

"First" on yhdysvaltalaisen laulaja näyttelijä Lindsay Lohanin vuonna 2005 julkaistu single. Kappaleen on tuottanut John Shanks yhdessä Kara DioGuardin kanssa. Single on Lohanin Speak-levyltä julkaistu single. Kappaletta on käytetty Riemukupla: Tankki täynnä -elokuvan promootiomusiikkina. Luokka:Vuoden 2005 kappaleet Luokka:Lindsay Lohanin kappaleet
Confessions of a Broken Heart (Daughter to Father)

Confessions of a Broken Heart (Daughter to Father) on yhdysvaltalaisen laulaja-näyttelijä Lindsay Lohanin vuonna 2005 julkaistu single A Little More Personal (Raw) -levyltä. Kappaleen on tuottanut Greg Wells yhdessä Kara DioGuardin kanssa. Luokka:Vuoden 2005 kappaleet Luokka:Lindsay Lohanin kappaleet
Drama Queen (That Girl)

"Drama Queen (That Girl)" on yhdysvaltalaisen laulaja näyttelijä Lindsay Lohanin vuonna 2004 julkaistu single. Kappaleen on tuottanut Matthew Gerrad yhdessä Mithell Leibin ja Dawn Solerin kanssa. Kappale on tehty Teinidraamakuningattaren tunnustukset elokuvaa varten. ==Lähteet== * http://en.wikipedia.org/wiki/Confessions_of_a_Teenage_Drama_Queen_(soundtrack)#Drama_Queen_.28That_Girl.29 Luokka:Vuoden 2004 kappaleet Luokka:Lindsay Lohanin kappaleet